Shelomo Ameleh

Shelomo Ameleh (en ivrit שלמה המלך) fue el tréser i último rey de todo Israel, inkluyindo el Reyno de Yehuda. Fue muy konosido por la su entelijensia, rikesa i poder. Shelomó Ameleh fraguó el Bet Amikdash. La Tora lo konsidera el ombre más sabio ke egzistió en la Tierra. Se le atribuye la avtoriya de los livros Koélet, Mishlei i Shir Ashirim, todos livros arekojidos en la Tora. Es la imajen de munchas ledjendas posteriores, komo kualo fue uno de los maestros de la Kabala. En el Tanah (libro djudio, el kualo los kristyános yaman Antiko Testamento también se le yama Yedidiya. En la Tora se dize de Shelomó Améleh ke: Eredó un grande emperio konkistado por el su padre, David Ameleh, el kualo se ekstendía desde el Nilo, en Ejipto, asta el río Eufrates, en Mesopotamia. (1 Reyes 4:21; Bereshit. 15:18; Devarim. 1:7,11:24; Yosef 1:4; 2 Shemuel. 8:3; Divrei Hayamim Alef 18:3) Tinía una gran rikesa i entelijensia. (1 Reyes 10:23) Administró el su reyno a traverso de un sistema de 12 distritos. (1 Reyes 4:7) Tinía un gran harem, el kualo inkluí a «la ija de Paró». (1 Reyes 3:1; 1 Reyes 11:1,3; 1 Reyes 9:16) Dedikó el su reynado a grandes proyektos de fraguamyénto. (1 Reyes 9:15,17–19) Enlasos eksternos